Kulturhistoriske museer og kulturarv i Ishøj Kommune
Thorsbro Vandværk blev indviet i 1908 og fungerer i dag delvis som museum. Vandværkets historie er samtidig historien om en vigtig brik i udviklingen af den moderne Ishøj Kommune, idet Thorsbro Vandværk har tiltrukket de arbejdere, som oprettede en lokal afdeling af Socialdemokratiet.
Ishøj Lokalhistoriske Arkiv, Thorslunde-Ishøj Lokalhistoriske Forening og Kroppedal Museum samarbejder om at dokumentere og formidle kommunens kulturhistoriske udvikling fra landbokommune til forstad med S-tog, bycenter og boligområder.
Kroppedal Museum, der har det arkæologiske ansvar i Ishøj Kommune, udgravede i 2007 fyrsten fra Ishøj, en rig gravlægning fra ca. 250 e.Kr. ved Torslunde. Fundet kan ses på Bredekærgård, der er Ishøj Kommunes formidlingscenter. Det huser også Ishøj Lokalhistoriske Arkiv og en afdeling af Kroppedal Museum.
Læs mere om kultur i Ishøj Kommune
Læs videre om
Læs også om
Se alle artikler om Kulturhistoriske museer og kulturarv